Document ID: /roh_data/filtered/Billingualer_Corpus_interleaved-de-rm.jsonl.gz/355

This is a text translated from German to Rumantsch Grischun.
Professionelles Kulturschaffen gezielt fördern

Dieses Jahr ist zum dritten Mal der Wettbewerb zur Förderung des professionellen Kulturschaffens durchgeführt worden. Es werden 14 Werkbeiträge resp. freie Stipendien im Gesamtbetrag von 196'000 Franken vergeben.

Mit den im Rahmen des Wettbewerbs ausgeschütteten Unterstützungsgeldern soll es einzelnen Künstlerinnen und Künstlern ermöglicht werden, für eine gewisse Zeit unabhängig vom beruflichen und finanziellen Druck ihrer schöpferischen Tätigkeit nachgehen oder an der Realisierung eines bestimmten kulturellen Projekts arbeiten zu können. Beim dritten Wettbewerb dieser Art sind 68 Gesuche aus den verschiedensten Kunstsparten eingegangen. Folgende Kulturschaffende erhalten einen Werkbeitrag oder ein freies Stipendium:

- Lukas Bardill und Gabriela Gerber, Schiers. Werkbeitrag für das Projekt "Hinter der Parkbank". Die in Schiers lebenden Lukas Bardill und Gabriela Gerber gehören zu den innovativsten Künstlern unseres Kantons. Sie verstehen es immer wieder, mit ihren durchdachten Projekten künstlerische Auseinandersetzungen mit Raum und Zeit hervorzurufen, die sich auch durch einen hintergründigen Witz auszeichnen.

- Andrea Caprez, Zürich. Werkbeitrag ans Projekt "Die Alpen - Eine Bildergeschichte". Der in Chur aufgewachsene Künstler Andrea Caprez hat einen eigenen Zeichnungsstil entwickelt und bereits verschiedene Bücher publiziert. Er gehört zu den profiliertesten Cartoonisten der Schweiz. Andrea Caprez möchte sich mit seiner engeren Heimat beschäftigen und einen Bildband mit Geschichten aus dem Alpenraum zeichnen.

- Markus Casanova, Chur. Freies Stipendium für die Weiterführung der Arbeit an seinen Skulpturen. Der Churer Bildhauer Markus Casanova widmet sich seit über einem Jahrzehnt der Herausforderung der Darstellung des menschlichen Körpers. Er ist ein klassischer Bildhauer im Zeitalter der Installation, ein Handwerker in der Ära des Computers.

- Kurt Caviezel, Zürich. Werkbeitrag an die Weiterführung der aktuellen Arbeit. Der in Chur aufgewachsene und zur Zeit in Zürich tätige Fotograf steht am Anfang einer professionellen Karriere. Er will einerseits die aktuelle Fotoarbeit weiterführen und andererseits ein neues Buch vorbereiten.

- Lucia Degonda, Zürich. Werkbeitrag ans Projekt "Berge", Fotografien 100x100cm. Die Fotografin Lucia Degonda beschäftigt sich seit Jahren mit Graubünden. Ihr neuestes Projekt untersucht die Erscheinungsformen von Landschaften oberhalb der Vegetationsgrenze vorwiegend im bündnerischen Alpenraum mit speziellem Fokus auf Form und Struktur.

- Menga Dolf, Chur. Freies Stipendium, um ihre Arbeit fortzusetzen und zu vertiefen. Menga Dolf gehört zu den bedeutendsten Malerinnen Graubündens. Ihr bisheriges Schaffen zeichnet sich durch Eigenständigkeit, Kontinuität und Qualität aus.

- Wolfram Frank, Thusis. Werkbeitrag zur Weiterführung der schriftstellerischen Arbeit, v.a. am Projekt "Jelenas Geschichte". Wolfram Frank lebt seit 1984 in Graubünden und ist vor allem als Regisseur und Mitbegründer der freien Theatergruppe InSitu bekannt. Er ist auch als Schriftsteller tätig. Erwähnt sei hier sein Essay "Angelika, zarte Seele", welches 1999 im Calven Verlag erschienen ist.

- Zilla Leutenegger, Zürich. Werkbeitrag ans Projekt "Videoaufzeichnungen, Berlin". Die Videoarbeiten der jungen Bündnerin Zilla Leutenegger sind oft eine Auseinandersetzung mit der eigenen Existenz. Sie hat bereits einen eigenen Stil entwickelt und an verschiedenen wichtigen Orten ihre überzeugenden Arbeiten zeigen können.

- Reto Mathis, Seewis. Werkbeitrag ans Projekt "Geschichten aus dem Lehnstuhl". Der Pianist, Sänger, Texter und Komponist Reto Mathis ist in den vergangenen Jahren vor allem als "Kopf" der Musik-Cabaretgruppe "Magaari" an die Öffentlichkeit getreten. Das Projekt "Geschichten aus dem Lehnstuhl" umfasst neben der neu komponierten Musik auch Texte und Bilder; es ist für zwei Personen konzipiert.

- Chasper Otto Melcher, Vada (Livorno I). Werkbeitrag ans Projekt "Übertragung der Stempeltechnik auf Leinwand". Obwohl Chasper Otto Melcher seit 1991 in Italien arbeitet und wohnt, haben er und seine Werke nach wie vor einen grossen Bezug zu Graubünden. Die Beschäftigung mit der Zeichensprache ist ein zentrales Moment in Melchers Schaffen.

- Ursula Palla, Zürich. Werkbeitrag für "ibug" und "unit.imaginaire". Die Videokünstlerin Ursula Palla hat bereits einige beachtliche Arbeiten vorzuweisen. Mit zwei neuen Projekten "ibug", eine Internetarbeit, sowie mit "unit.imaginaire", eine interaktive Videoinstallation, will sie ihre Arbeit fortsetzen.

- Reto Senn, Trin. Werkbeitrag fürs Projekt "Holzmusik". Der Klarinettist und Komponist Reto Senn beschäftigt sich seit Jahren mit den drei Bereichen zeitgenössische Musik, freie Musik und Volksmusik. Das Projekt "Holzmusik" setzt sich eben mit diesen drei musikalischen Bereichen auseinander. Alte Volkstänze bilden das Ausgangsmaterial für Arrangements, Neukompositionen und Improvisationsmuster für drei Klarinetten.

- Maja Vonmoos, New York. Werkbeitrag ans Projekt "Jala-2000-A Flamenco dance". Das neue Projekt der Bündner Künstlerin Maja Vonmoos ist eine Weiterentwicklung ihrer bisherigen beweglichen Skulpturen. Einer dreidimensionalen skulpturalen Idee wird Gestalt verliehen. Im Innern der Skulptur sind Videoprojektoren versteckt, die mittels Sensoren ein- und ausgeschaltet werden können. Neben der Bewegung und Farbe kommt noch elektronische Musik dazu. Die Arbeit ist - wenn man so will - eine zeitgemässe Weiterführung der Maschinen Tinguelys.

- Pascale Wiedemann, Zürich. Freies Stipendium zur Weiterarbeit an ihren Installationen. Die Emser Künstlerin Pascale Wiedemann beschäftigt sich vor allem mit Rauminstallationen, die sich zum grössten Teil nicht zum Verkauf eignen. Sie ist eine Künstlerin mit fundierten Kenntnissen. Die Qualität ihrer Arbeiten ist unbestritten.

1.7 Mio. Franken für Impulsprogramm im Lehrstellen-Bereich

Graubünden stehen im Zusammenhang mit dem sog. Lehrstellen-Beschluss 2 des Bundes während der nächsten vier Jahre etwa 1.2 Mio. Franken Bundesgelder für Berufsbildungs-Massnahmen zur Verfügung. Im Sommer 1999 hatten die Eidg. Räte ein neues Impulspaket im Umfang von 100 Mio. Franken bewilligt, um auf dem Lehrstellen-Markt die strukturellen Probleme zu lindern, innovative Projekte fortzuführen und um die Phase bis zum Inkrafttreten des neuen Berufsbildungs-Gesetzes zu überbrücken. Der Kanton will sich an den Berufsbildungs-Massnahmen mit 500'000 Franken beteiligen. Im Rahmen des Voranschlags 2001 wird dem Grossen Rat ein entsprechender Verpflichtungskredit beantragt. Der Gesamtkredit (Bund und Kanton zusammen) für die Jahre 2000 bis 2004 würde damit 1.7 Mio. Franken betragen. Um die vorgesehenen Massnahmen umzusetzen, werden folgende Prioritäten festgelegt:

- Neue Ausbildungsplätze in Dienstleistungs- und Hitech-Berufen schaffen.

- Berufsfachschulen im Dienstleistungs- und Hitech-Bereich realisieren.

- Berufsinformation und Öffentlichkeitsarbeit professionalisieren.

- Berufswahl-Projekte weiterführen.

- Gezielte Massnahmen für schwächere Schülerinnen und Schüler.

- Qualitätssicherung in der schulischen und betrieblichen Ausbildung verstärken.

- Gleichstellung in der Berufsbildung.

- Ausbildungsmöglichkeiten durch Hilfsmittel der neuen Technologien erproben.

Vernehmlassungen an den Bund

In ihrer Stellungnahme ans Bundesamt für Energie zum Sachplan Übertragungsleitungen (SÜL) unterstreicht die Regierung dessen grosse Bedeutung für den Kanton Graubünden. Der SÜL wird grundsätzlich begrüsst. Zweck des SÜL ist es, Leitungsbauten auf Netzebene aus übergeordneter Sicht zu beurteilen und diese Beurteilung transparent zu machen. Zudem will er das Verfahren vereinfachen, indem das Plangenehmigungs-Verfahren und die Umweltverträglichkeits-Prüfung (UVP) bei Leitungsbauten der Elektrizitätswerke entlastet werden. Die Regierung betont, dass ein allfälliger Ausbau der Wasserkraft nicht eingeschränkt werden darf. Das neue Verfahren erachtet die Regierung dann als sinnvoll, wenn damit wirksame Verreinfachungen erzielt werden.

Gegenüber Bundesrat Pascal Couchepin begrüsst die Regierung die neue landwirtschaftliche und forstliche Pflanzenschutz-Verordnung des Bundes. Bisher waren die Bestimmungen des Bundes über Massnahmen gegen das Einschleppen und Verbreiten von besonders gefährlichen Pflanzenschädlingen in mehreren Erlassen geregelt. Das Zusammenfassen der einschlägigen Bestimmungen in einer Verordnung macht den Vollzug für die Betroffenen verständlicher.

Aus Regionen und Gemeinden

Die Kreisverfassung des Kreises Klosters wird genehmigt, auch die Gemeindeverfassung von Samnaun.

Für verschiedene Strassenbau-Projekte im Kanton werden Kredite im Gesamtbetrag von annähernd 6.2 Mio. Franken freigegeben (Felssicherung Ponte Scalascia an der Berninastrasse, Belagsarbeiten zwischen San-Bernardino-Tunnel und Suferserschmelze, allgemeiner baulicher Unterhalt Kunstbauten und allgemeiner betrieblicher Strassenunterhalt).

Personelles

- Heinz Bühler-Jost, geb. 1962, von und in Domat/Ems, wird Finanz-Controller beim Sanitätsdepartement. Er beginnt Anfang September 2000.

- Peter Düggeli, geb. 1970, von Schwarzenberg LU, wohnhaft in Chur, wird stellvertretender Chef des Sportamts. Er beginnt Mitte August 2000.

Standeskanzlei Graubünden

Gremium: Regierung

Quelle: dt Standeskanzlei Graubünden

Data: 08.06.2000

Promover intenziunadamain la lavur culturala professiunala

Quest onn è vegnida organisada per la terza giada la concurrenza per promover la lavur culturala professiunala. I vegnan concedids 14 stipendis libers resp. contribuziuns d'ovra d'in import total da 196'000 francs.

Cun ils subsidis concedids en il rom da la concurrenza duai vegnir dà la pussaivladad a singulas artistas ed a singuls artists da s'occupar durant in tschert temp da lur activitad creativa u da la realisaziun d'in project cultural specific senza esser suttamess ad in squitsch professiunal u finanzial. Per la terza concurrenza da questa spezia èn entradas 68 dumondas da las pli differentas spartas artisticas. Las suandantas artistas ed ils suandants artists survegnan ina contribuziun d'ovra u in stipendi: -

Lukas Bardill e Gabriela Gerber, Schiers. Contribuziun d'ovra per il project "Hinter der Parkbank". Ils artists Lukas Bardill e Gabriela Gerber che vivan a Schiers fan part dals artists ils pli innovativs da noss chantun. Tras lur projects bain ponderads reuscheschan els adina puspè da provocar confruntaziuns artisticas cun il spazi e cun il temp; confruntaziuns che cuntegnan er ina schgnocca zuppada.

- Andrea Caprez, Turitg. Contribuziun d'ovra per il project "Die Alpen - Eine Bildergeschichte". L'artist Andrea Caprez ch'è creschì si a Cuira ha sviluppà in agen stil da dissegn ed ha gia publitgà divers cudeschs. El è in dals cartoonists ils pli profilads da la Svizra. Andrea Caprez vuless s'occupar da sia patria pli stretga en in cudesch illustrà che raquinta istorgias da l'artg alpin.

- Markus Casanova, Cuira. Stipendi liber per cuntinuar cun sia lavur vi da sias sculpturas. Il sculptur da Cuira Markus Casanova sa suttametta dapi bundant in decenni a la provocaziun da represchentar il corp uman. El è in sculptur classic en il temp da l'installaziun, in mastergnant en l'era dal computer.

- Kurt Caviezel, Turitg. Contribuziun d'ovra per cuntinuar sia lavur actuala. Il fotograf ch'è creschì si a Cuira e che lavura uss a Turitg entschaiva ina carriera professiunala. D'ina vart vul el cuntinuar la lavur fotografica actuala e da l'autra vart preparar in cudesch.

- Lucia Degonda, Turitg. Contribuziun d'ovra per il project "Berge", fotografias 100x100cm. La fotografa Lucia Degonda s'occupa dapi onns dal Grischun. Ses project il pli nov examinescha ils aspects da las cuntradas sur il cunfin da la vegetaziun en emprima lingia da l'artg alpin, e quai cun in focus spezial sin la furma e la structura.

- Menga Dolf, Cuira. Stipendi liber per cuntinuar ed approfundar sia lavur. Menga Dolf è ina da las picturas las pli impurtantas dal Grischun. Sia lavur da fin uss sa distingua tras independenza, cuntinuitad e qualitad.

- Wolfram Frank, Tusaun. Contribuziun d'ovra per cuntinuar sia lavur da scriptur, tranter auter vi dal project "Jelenas Geschichte". Wolfram Frank viva dapi l'onn 1984 en il Grischun ed è enconuschent surtut sco reschissur e fundatur da la gruppa da teater InSitu. El è er scriptur. Qua saja menziunà ses essai "Angelika, zarte Seele" ch'è cumparì l'onn 1999 en la chasa editura Calven.

- Zilla Leutenegger, Turitg. Contribuziun d'ovra per il project "Videoaufzeichnungen, Berlin". Las lavurs da video da la giuvna Grischuna Zilla Leutenegger èn savens ina confruntaziun cun sia atgna existenza. Ella ha gia sviluppà ina agen stil ed ha pudì mussar sias lavurs persvasivas en differents lieus.

- Reto Mathis, Seewis. Contribuziun d'ovra per il project "Geschichten aus dem Lehnstuhl". Il pianist, chantadur, texter e cumponist Reto Mathis è sa preschentà a la publicitad ils davos onns en emprima lingia sco "cheu" da la gruppa da musica/cabaret "Magaari". Il project "Geschichten aus dem Lehnstuhl" cumpiglia ultra da la musica cumponida da nov er texts e maletgs; el è concepì per duas persunas.

- Chasper Otto Melcher, Vada (Livorno I). Contribuziun d'ovra per il project "Übertragung der Stempeltechnik auf Leinwand". Schebain che Chasper Otto Melcher viva e lavura dapi l'onn 1991 en Italia, han el e sias ovras anc adina ina stretga relaziun cun il Grischun. L'occupaziun cun la lingua dals segns è in mument central en la lavur da Melcher.

- Ursula Palla, Turitg. Contribuziun d'ovra per "ibug" e "unit. imaginaire". L'artista da video Ursula Palla po gia mussar in pèr lavurs considerablas. Cun ils dus novs projects "ibug", ina lavur d'internet, sco er cun "unit.imaginaire", ina installaziun da video interactiva, vul ella cuntinuar sia lavur.

- Reto Senn, Trin. Contribuziun d'ovra per il project "Holzmusik". Il clarinettist e cumponist Reto Senn s'occupa dapi onns dals trais secturs: musica contemporana, musica libra e musica populara. Il project "Holzmusik" sa confrunta gist cun quests trais secturs musicals. Vegls sauts populars èn il material da partenza per arranschaments, cumposiziuns novas e models d'improvisaziun per trais clarinettas.

- Maja Vonmoos, New York. Contribuziun d'ovra per il project "Jala-2000-A Flamenco dance". Il nov project da l'artista grischuna Maja Vonmoos è l'ulteriur svilup da sias sculpturas moviblas da fin uss. Ina idea sculpturala traidimensiunala survegn ina furma. Dadens la sculptura èn zuppads projecturs da video che vegnan envidads e stizzads cun agid da sensurs. Dasper il moviment e la colur cumpara er musica electronica. La lavur è - per uschè dir - ina cuntinuaziun contemporana da las maschinas da Tinguely.

- Pascale Wiedemann, Turitg. Stipendi liber per cuntinuar sias installaziuns. L'artista da Domat Pascale Wiedemann s'occupa surtut d'installaziuns spazialas che na s'adattan per gronda part betg per la vendita. Ella è ina artista cun enconuschientschas fundadas. La qualitad da sia lavur è incontestada.

1.7 milliuns francs per il program d'impuls sin il sectur da las plazzas d'emprendissadi

En connex cun il conclus federal davart las plazzas d'emprendissadi 2 stattan a disposiziun al Grischun durant ils proxims quatter onns 1.2 milliuns francs daners federals per mesiras pertutgant la furmaziun professiunala. La stad 1999 avevan las chombras federalas permess in nov pachet d'impuls d'ina dimensiun da 100 milliuns francs, per mitigiar ils problems structurals sin il martgà da las plazzas d'emprendissadi, per cuntinuar projects innovativs e per surmuntar la fasa fin a l'entrada en vigur da la nova lescha davart la furmaziun professiunala. Il chantun vul sa participar a las mesiras pertutgant la furmaziun professiunala cun 500'000 francs. En il rom dal preventiv 2001 vegni proponì al cussegl grond in credit impegnativ correspundent. Il credit total (confederaziun e chantun ensemen) per ils onns 2000 fin 2004 vegniss a muntar uschia sin 1.7 milliuns francs. Per realisar las mesiras previsas èn vegnidas fixadas las suandantas prioritads:

- Crear novas plazzas d'emprendissadi per las professiuns da prestaziuns da servetsch e da hitech.

- Realisar scolas da qualificaziun professiunala per il sectur da prestaziuns da servetsch e da hitech.

- Professiunalisar l'infurmaziun professiunala e la lavur da publicitad.

- Cuntinuar projects da tscherna da professiun.

- Mesiras specificas per scolaras e scolars pli debels.

- Garantir e rinforzar la qualitad da la scolaziun en scola ed en il manaschi.

- Egualitad en la furmaziun professiunala.

- Empruar pussaivladads da scolaziun tras ils meds auxiliars da las novas tecnologias.

Consultaziuns envers la confederaziun

En sia posiziun envers l'uffizi federal d'energia pertutgant il plan sectorial lingias da transmissiun (PSL) suttastritga la regenza la gronda muntada da quel per il chantun Grischun. Da princip beneventa ella il PSL. L'intent dal PSL è quel da giuditgar or da vista surordinada la construcziun sco rait da las lingias da transmissiun e da render transparent quest giudicament. Plinavant vul el simplifitgar la procedura cun distgargiar la procedura d'approvaziun dal plan e l'examinaziun ecologica (EE) per las construcziuns da las lingias da transmissiun da las ovras electricas. La regenza accentuescha ch'ina eventuala amplificaziun da la forza idraulica na dastga betg vegnir restrenschida. A la regenza para la nova procedura raschunaivla, sch'ella permetta da cuntanscher simplificaziuns efficazias.

Envers cusseglier federal Pascal Couchepin beneventa la regenza la nova ordinaziun federala davart la protecziun da la vegetaziun forestala. Fin uss eran regladas las disposiziuns federalas davart las mesiras cunter l'import e la derasaziun da parasits spezialmain privlus en plirs decrets. La resumaziun da las disposiziuns respectivas en ina ordinaziun facilitescha l'execuziun a las persunas pertutgadas.

Da las regiuns e vischnancas

La constituziun cirquitala dal circul da Claustra vegn approvada sco er la constituziun communala da Samignun.

Per differents projects da construcziun da vias en il chantun vegnan dads libers credits d'in import total da var 6.2 milliuns francs (preservaziun da crudada da crappa a Ponte Scalascia sin la via dal pass dal Bernina, lavurs da cuvrida tranter il tunnel dal San Bernardino e la fundaria da Sur (Valragn), il mantegniment architectonic general da las construcziuns artifizialas ed il mantegniment da manaschi general da las vias).

Persunal

- Heinz Bühler-Jost, naschì 1962, da ed a Domat, daventa controller da finanzas tar il departament da sanitad. El cumenza sia plazza l'entschatta da settember 2000.

- Peter Düggeli, naschì 1970, da Schwarzenberg LU, domicilià a Cuira, daventa substitut dal schef da l'uffizi da sport. El cumenza sia plazza mez avust 2000.

Chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 08.06.2000